P6_TA(2004)0054

ARGO-program *

Az Európai Parlament jogalkotási állásfoglalása a külső határok, vízumok, menekültügy és bevándorlás terén folytatott közigazgatási együttműködés területén megvalósuló cselekvési program (ARGO-program) elfogadásáról szóló 2002/463/EK határozat módosításáról szóló tanácsi határozatra irányuló bizottsági javaslatról (COM(2004)0384 — C6-0049/2004 — 2004/0122(CNS))

(Konzultációs eljárás)

Az Európai Parlament,

- tekintettel a Bizottság javaslatára (COM(2004)0384) [1],

- tekintettel az EK-Szerződés 66. cikkére,

- tekintettel az EK-Szerződés 67. cikkére, amelynek megfelelően a Tanács konzultált a Parlamenttel (C6-0049/2004),

- tekintettel eljárási szabályzata 51. cikkére,

- tekintettel az Állampolgári Jogi, Bel- és Igazságügyi Bizottság jelentésére (A6-0019/2004),

1. jóváhagyja a Bizottság módosított javaslatát;

2. felhívja a Bizottságot, hogy megfelelően módosítsa javaslatát az EK-Szerződés 250. cikkének (2) bekezdésének megfelelően;

3. kéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. kéri az 1975. március 4-i együttes nyilatkozat szerinti egyeztetőeljárás megindítását, ha a Tanács a Parlament által jóváhagyott szövegtől el kíván térni;

5. kéri a Tanácsot, hogy ismételten konzultáljon a Parlamenttel, ha érdemben módosítani kívánja a Bizottság javaslatát;

6. utasítja elnökét, hogy továbbítsa álláspontját a Tanácshoz és a Bizottsághoz.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

Módosítás: 1

(4) PREAMBULUMBEKEZDÉS

(4) A költségvetési hatóság jelentősen megemelte az AGRO-programra szánt 2004-es előirányzatokat, azzal a céllal, hogy javítják a külső határok irányítását. | elhagyva |

Módosítás: 2

(5) PREAMBULUMBEKEZDÉS

(5) Az ARGO-program általános célkitűzéseinek ösztönzése érdekében több intézkedést kell javasolni a külső határok területén, és újfajta intézkedések előírását kell fontolóra venni. | (5) Az ARGO-program általános célkitűzéseinek ösztönzése érdekében, és annak érdekében, hogy a program a nemzeti közigazgatások számára hozzáférhetőbb legyen, több intézkedést kell javasolni a külső határok területén, és újfajta intézkedések előírását kell fontolóra venni. |

Módosítás: 3

(6a) PREAMBULUMBEKEZDÉS (új)

| (6a) Ahhoz, hogy az európai többletérték valamennyi tagállam számára biztosított legyen, lehetőséget kell teremteni arra, hogy ellenőrizni és felügyelni lehessen, mennyiben járulnak hozzá a külső határok ellenőrzését és őrzését szolgáló európai hálózathoz. Ugyanebből az okból kifolyólag meg kell határozni egy felső határértéket az egyes tagállamok intézkedésére szánt előirányzatokra. |

Módosítás: 4

1. CIKK, 1. PONT10. cikk, (1a) bekezdés, ba) pont (új) (2002/463/EK határozat)

| ba)többletértéket teremtenek valamennyi tagállam számára úgy, hogy egyetlen tagállam tervei még összehangoltabb intézkedéseket tesznek lehetővé a tagállamok között, és ennélfogva egységesebb biztonsági szintet garantálnak minden külső határnál. |

Módosítás: 5

1. CIKK, 3. PONT a) PONT12. cikk, (3) bekezdés, a) pont (2002/463/EK határozat)

a)éves munkaprogramot készít, amely különös célkitűzéseket, téma szerinti prioritásokat, a 10. cikk (1a) bekezdésének b) pontjában említett objektív szempontokat, a 10. cikk (3) bekezdésére vonatkozó cselekvési tervek leírását - amelyet a Bizottságnak szándékában áll végrehajtani - és, esetlegesen, más cselekvési terveket magában foglaló listát tartalmaz. | a)éves munkaprogramot készít, amely tartalmazza a különös célkitűzéseket, a téma szerinti prioritásokat, a 10. cikk (1a) bekezdésének b) pontjában említett objektív szempontokat, az éves költségvetésből a 10. cikk (1a) bekezdésében említett intézkedésekre rendelkezésre álló maximális részesedés meghatározását, a 10. cikk (3) bekezdésében említett - a Bizottság által végrehajtani kívánt - intézkedések leírását és szükség esetén további intézkedések felsorolását. |

[1] A Hivatalos Lapban még nem tették közzé.

--------------------------------------------------